Han var en teknisk dyktig fotograf, ifølge Haugsbø. Han kjøpte et kamera i Paris i 1902 og senere et Kodak Bulls-Eye no 3. Astrup bygget et eget fotoapparat og kopierte fotografiene selv. Han fotograferte flere av sine motiver blant annet som støtte for hukommelsen i arbeid med bildene, for eksempel fotografi av en seljekall som i «Vårnatt og seljekall» og «Marsmorgen». Han fotograferte prestegårdens hovedbygning som ble revet i 1907.